《梅花用东坡惠州韵呈子进昆仲》
宋代·赵蕃

春风未著江南村，梅花有方先反魂。
斓斑初疑霜集晓，烂漫忽若月挂昏。
孤山寺下林逋宅，松风亭前东坡园。
想应照水自愁绝，谁复好事来相温。
我今居閒百无念，夜半始寝起及暾。
欲拈堕蕊每攀树，要看落影长开门。
东南文士推诸孙，妙处不在工语言。
要于险韵出奇峭，敢云小技未为尊。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。